

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Gymnázium |
| 1. Názov projektu | Gymza číta, počíta a báda |
| 1. Kód projektu ITMS2014+ | 312011U517 |
| 1. Názov pedagogického klubu | GYMZA CHEMIK |
| 1. Dátum stretnutia pedagogického klubu | 25.04.2022 |
| 1. Miesto stretnutia pedagogického klubu | Gymnázium |
| 1. Meno koordinátora pedagogického klubu | RNDr. Katarína Laštíková |
| 1. Odkaz na webové sídlo zverejnenej správy | www.gymza.sk |

|  |
| --- |
| 1. **Manažérske zhrnutie:**   krátka anotácia, kľúčové slová  Súčasné teoretické východiská, odovzdávanie skúseností, formulácia záverov a návrh tém k danej problematike  Projektové vyučovanie je efektívny spôsob výučby, pri ktorom môžeme využívať niektoré progresívne didaktické metódy ako problémové vyučovanie, kooperatívne vyučovanie, diskusia. Samotná realizácia projektovej formy vyučovania na hodinách nie je pevne stanovená, a preto ani neobmedzuje učiteľa v jeho tvorivosti a spôsoboch realizácie vyučovacej hodiny. Zdrojom nadobúdania a rozvíjania vedomostí žiakov pri projektovej metóde vyučovania je riešenie projektov, praktických pracovných úloh.  Kľúčové slová:  Projektové učenie  Rozvoj prírodovednej gramotnosti  Inovatívne metódy vyučovania  Experiment  Zadávanie projektov  Skupinová práca |
| 1. **Hlavné body, témy stretnutia, zhrnutie priebehu stretnutia:**   Primárnym cieľom projektového vyučovania je aktívne zapojiť žiakov do poznávacieho procesu. Proces poznávania je charakteristický svojou otvorenosťou. Učitelia vytvárajú problémové scenáre a otázky, ktoré vedú k tomu, aby žiaci rozmýšľali o tom, čo sa učia. Scenáre projektov sú len rámcové a dotvárajú sa v spolupráci so žiakmi počas riešenia. Realizácia projektu závisí od žiakov, od ich tvorivosti, fantázie, kritického myslenia, vnútornej motivácie, záujmov a potrieb. Pri tvorbe scenárov sú učitelia a žiaci inšpirovaní svojim najbližším okolím a problémami, ktoré vychádzajú z bežného života.  **Z hľadiska kognitívnych cieľov projektové vyučovanie umožňuje:**   * prehlbovať a rozširovať poznanie * integrovať poznatky do uceleného systému poznania * rozvíjať tvorivé myslenie * uvedomovať si význam a zmysel poznávania   **Edukačné a formatívne ciele spočívajú predovšetkým v rozvíjaní schopností a návykov:**   * samostatne a tvorivo pracovať * plánovať vlastnú prácu a dokončiť ju * niesť zodpovednosť za svoju prácu a prekonávať prekážky * pracovať s informáciami (knihy, encyklopédie, internet, a pod.) * prezentovať svoju vlastnú prácu , vystupovať, s právne sa vyjadrovať * argumentovať * spolupracovať, komunikovať, tolerovať a prijímať iné názory * hodnotiť svoju prácu a prácu svojich kolegov   **Základné princípy projektového vyučovania**   * 1. Zreteľ na potreby a záujmy detí – výber témy má vhodne prispieť k sebarealizácii žiaka, umožniť mu získať nové skúsenosti a pohľady na vyučovací predmet. Zreteľ na aktuálnu situáciu – spájať školu so životom.   2. Interisciplinarita – prekračovať rámec jednotlivých vyučovacích predmetov.   3. Sebaregulácia pri učení – žiaci si plánujú, realizujú a hodnotia svoje projekty, učia sa učiť.   4. Orientácia na produkt – produkt prináša zmysluplnosť učenia, celej práce, čím motivuje žiakov, žiaci prezentujú svoj produkt pred triedou.   5. Skupinová realizácia – pri práci v tímoch sa žiaci učia spolupracovať, komunikovať, ale učia sa aj tolerancii a riešeniu konfliktov.   **Delenie projektov**   * 1. **podľa cieľa:**      1. problémové – riešiť problém zo života      2. konštrukčné (tvorivé) – vytvoriť, navrhnúť niečo nové      3. hodnotiace – posudzovať, skúmať, hodnotiť problém      4. drilové (nácvikové, upevňovacie) – natrvalo osvojiť zručnosti, vedomosti   2. **podľa počtu riešiteľov:**      1. individuálne – rieši žiak sám      2. skupinové – rieši skupina žiakov   3. **podľa časovej dĺžky:**      1. krátkodobé – vymedzený časový úsek počas školského roka (týždeň, mesiac ...)      2. dlhodobé – celý školský rok, polrok   4. **podľa miesta realizácie:**      1. školské – žiaci pracujú na projekte len na vyučovacej hodine jedného alebo viacerých predmetoch      2. domáce – žiaci pracujú na projekte len doma      3. kombinované – žiaci časť projektu realizujú v škole a časť doma (najvhodnejší spôsob)   **Metodika projektového vyučovania**  **Projekt má štyri základné kroky:**   1. **Zámer** – sem patrí samotný podnet a jeho spracovanie (nálada, náhoda, záujem, motivácia detí, znalosť detí, pohľad na učivo) a formulácia východiska, jadra problému, tj. o čo vlastne pôjde. 2. **Plánovanie** - je vytýčenie základných tém a okruhov, určenie činností a prostriedkov, rozdelenie úloh skupinám, či jednotlivcom, časový plán a pod. V tejto etape preberajú iniciatívu žiaci, učiteľ vystupuje v úlohe konzultanta, poradcu. 3. **Uskutočnenie**– predstavuje vlastné riešenie projektovej úlohy, návrh alternatív, výber optimálneho riešenia, spracovanie podkladov, dokumentácie. Realizujú ho deti, prejavuje sa ich aktivita, tvorivá činnosť, samostatnosť, komunikácia, učia sa spolupracovať, získavajú hodnotovú orientáciu, zodpovednosť a pod. Učiteľ je skôr v pozadí, ale môže podľa potreby zastávať rolu vodcu, organizátora, pomocníka, oponenta, rozhodcu a pod. 4. **Hodnotenie** – orientuje sa hlavne na detské hodnotenie priebehu celej akcie a prezentáciu jej výsledkov. Rovnocenne sa tu uplatňuje samozrejme i hodnotenie zo strany učiteľa.   **Postup pri riešení projektu**   1. **Príprava projektu – učiteľ**    * 1. **stanovenie:**         + cieľa – musí byť jasný, realizovateľný         + času trvania – nesmie byť príliš krátky alebo príliš dlhý         + miesta realizácie projektu – doma, v škole      2. **výber témy** – primeraná veku a schopnostiam žiakov, prirodzená, pravdivá, významná pre život, rozvíjajúca záujmy žiakov, využívajúca poznatky z iných predmetov      3. **mapovanie témy** – príprava pracovných listov, vhodných úloh, literatúry      4. **formulácia zadania projektu**      5. **zostavenie kostry projektu** – vypracovanie písomného zadania projektu, v ktorom je uvedený cieľ, obsah, časový harmonogram, doporučená literatúra, spôsob hodnotenia 2. **Realizácia projektu** – žiak, učiteľ má rolu pomocníka, poradcu    * 1. prípravná fáza – zbieranie materiálu, meranie, skúmanie problému ...      2. vlastná realizácia 3. **Vyhodnotenie výsledkov projektu** – prezentácia vlastnej práce a získaných výsledkov (obhajoba)    * 1. priame – žiakmi, učiteľmi, ktorí prideľujú body jednotlivým prácam podľa stanovených kritérií, ako sú: obsah, rozsah, výstižnosť, originalita, technické spracovanie .....      2. nepriame – testovanie úrovne osvojenia vedomostí a zručností   ***Praktická ukážka návrhu projektu:*  Chémia** **Projektová úloha pre žiakov 1. ročníka v tematickom celku Chémia bežného života – chemické látky v praxi** **Téma:** Chemické látky v bežnom živote (vopred zadaná)  **Hlavný cieľ:** ovládať základné pojmy, vedieť ich aplikovať pri spracovaní vlastného návrhu projektu **Obsah práce:**   * + 1. spracovanie základnej teórie z chémie bežného života     2. popis vlastností a využitie chemických látok v praxi     3. zamyslenie sa nad dopadom na zdravie a ŽP     4. záver (vyhodnotenie prieskumu) |
| 1. **Závery a odporúčania:**   Obľúbenou inovatívnou metódou u žiakov druhého stupňa je projektové vyučovanie. Využívame ho od piateho až po deviaty ročník. Žiaci pri projektoch uplatňujú nielen svoje vedomosti, ale rozvíjajú aj svoju kreativitu, zručnosti či schopnosť vyhľadávať zaujímavé informácie a vytvoriť z nich zaujímavú prácu. Zapojiť žiakov do projektov zameraných na rozvoj kritického myslenia, čítať so žiakmi odborné texty a pracovať s informáciami.  Je potrebné žiakov chváliť, ale aj od nich vyžadovať disciplínu, poctivosť a dôkladnosť.  Pokračovať v riešení úloh na prírodovednú gramotnosť a tým pracovať na zvyšovaní motivácie žiakov.  Projektové vyučovanie umožňuje:   1. napĺňať potreby a záujmy žiaka, 2. rozvíjať schopnosti žiaka, 3. posilňovať sebareguláciu žiaka, 4. realizovať zmenu rolí učiteľa a žiaka, 5. realizovať tímovú spoluprácu, 6. aktualizovať školské podnety, 7. uplatňovať interdisciplinaritu a orientáciu na prezentáciu. |

|  |  |
| --- | --- |
| 1. Vypracoval (meno, priezvisko) | PaedDr. Katarína Kitašová |
| 1. Dátum | 25.04.2022 |
| 1. Podpis |  |
| 1. Schválil (meno, priezvisko) | Bc. Ing. Jarmila Turoňová |
| 1. Dátum | 25.04.2022 |
| 1. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Gymnázium |
| Názov projektu: | Gymza číta, počíta a báda |
| Kód ITMS projektu: | 312011U517 |
| Názov pedagogického klubu: | GYMZA CHEMIK |

# PREZENČNÁ LISTINA

Miesto konania stretnutia: Gymnázium Hlinská 29, Žilina

Dátum konania stretnutia: 25.04.2022

Trvanie stretnutia: od 16.00 hod do 19.00 hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Bc. Ing. Jarmila Turoňová |  | Gymnázium Hlinská 29 |
| 2. | PaedDr. Katarína Kitašová |  | Gymnázium Hlinská 29 |
| 3. | RNDr. Katarína Laštíková |  | Gymnázium Hlinská 29 |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |